CELEX: 
Language: et
Date: 2020-01-20 00:00:00
Title: KOMISJONI DELEGEERITUD MÄÄRUS (EL) …/…, Euroopa siseveelaevade andmebaasi kohta

EUROOPA
         KOMISJON
                                 Brüssel, 20.1.2020
                                 C(2020) 255 final
   KOMISJONI DELEGEERITUD MÄÄRUS (EL) …/…,
                      20.1.2020,
       Euroopa siseveelaevade andmebaasi kohta
ET                                                  ET
 ---pagebreak---                                                 SELETUSKIRI
   1.        DELEGEERITUD ÕIGUSAKTI TAUST
   Euroopa siseveeteedel sõitvad siseveelaevad peavad vastama erinevatele ohutus- ja
   haldusalaste ning meeskonda käsitlevate sätetega seotud nõuetele.
   Ohutu käitamise tagamiseks peab laev saama siseveelaeva sõidukõlblikkuse tunnistuse, mille
   on välja andnud pädev asutus kooskõlas direktiiviga (EL) 2016/1629 1. Tunnistusel on laeva
   identifitseerimisandmed (laeva nimi, tüüp, mõõtmed jne). Üks laeva olulisimaid andmeid on
   Euroopa ühtne laeva identifitseerimisnumber (ENI). Ühele laevale saab määrata ainult ühe
   ENI. ENI antakse välja ainult üks kord ja seda ei muudeta kogu laeva tööea jooksul.
   Euroopa siseveelaevade andmebaas on Euroopa Komisjoni hallatav andmebaas, kuhu
   kogutakse andmeid Euroopa siseveeteedel sõitvate laevade kohta. Euroopa siseveelaevade
   andmebaasi kasutatakse selleks, et kontrollida menetluses olevate tunnistuste taotluste ajalugu
   ja laevale juba väljaantud tunnistusi käsitlevat teavet. Euroopa siseveelaevade andmebaasi
   kasutatakse jõeteabeteenuste (RIS) nõuetekohase toimimise toetamiseks vastavalt direktiivile
   2005/44/EÜ2.
   Direktiivis (EL) 2016/1629 on sätestatud Euroopa siseveelaevade andmebaasi üldtingimused,
   nt et liikmesriigid sisestavad laevu identifitseerivad ja kirjeldavad andmed (täpsustamata,
   millised andmed).
   Selleks et täiendavalt täpsustada Euroopa siseveelaevade andmebaasi tingimusi, on Euroopa
   Komisjonil õigus võtta vastu delegeeritud õigusakt, milles määratakse kindlaks andmebaasi
   üksikasjad (nt laevade identifitseerimise ja kirjeldamise andmete loetelu).
   Euroopa siseveelaevade andmebaas loodi esimest korda 2009. aastal PLATINA projekti
   (NAIADESi3 rakendamise platvorm) raames ja seda haldas Euroopa Komisjoni nimel
   töövõtja. Projekti raames pakuti näidisteenust tunnistusi välja andvatele ja jõeteabeteenustega
   tegelevatele asutustele, tagades nende omavahelise ühenduse ja võimaldades neil teavet
   vahetada.
   Komisjoni direktiiviga 2013/49/EL, millega muudetakse Euroopa Parlamendi ja nõukogu
   direktiivi 2006/87/EÜ (millega kehtestatakse siseveelaevade tehnilised nõuded) II lisa,4
   kehtestati esimesed õigusnormid Euroopa siseveelaevade andmebaasi kohta, nõudes
   liikmesriikidelt laeva identifitseerimisandmete sisestamist andmebaasi.
   Alates 15. märtsist 2016 viiakse Euroopa siseveelaevade andmebaas üle Luxembourgis
   asuvatesse Euroopa Komisjoni andmetöötluskeskustesse. Tagatakse, et Euroopa Komisjon
   järgib määruses (EL) 2018/17255 sätestatud andmekaitsekohustusi.
   1
           Euroopa Parlamendi ja nõukogu 14. septembri 2016. aasta direktiiv (EL) 2016/1629, millega
           kehtestatakse siseveelaevade tehnilised nõuded, muudetakse direktiivi 2009/100/EÜ ja tunnistatakse
           kehtetuks nõukogu direktiiv 2006/87/EÜ (ELT L 252, 16.9.2016, lk 118–176).
   2
           Euroopa Parlamendi ja nõukogu 7. septembri 2005. aasta direktiiv 2005/44/EÜ ühtlustatud
           jõeteabeteenuste kohta ühenduse siseveeteedel (ELT L 255, 30.9.2005, lk 152–159).
   3
           Komisjoni teatis „Esimeses eduaruandes siseveetranspordi edendamist käsitleva tegevusprogrammi
           NAIADES rakendamise kohta“ (COM(2007) 770 lõplik).
   4
           Komisjoni 11. oktoobri 2013. aasta direktiiv 2013/49/EL, millega muudetakse Euroopa Parlamendi ja
           nõukogu direktiivi 2006/87/EÜ (millega kehtestatakse siseveelaevade tehnilised nõuded) II lisa (ELT
           L 272, 12.10.2013, lk 41–43).
   5
           Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb
           füüsiliste isikute kaitset isikuandmete töötlemisel liidu institutsioonides, organites ja asutustes ning
           isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus
           nr 1247/2002/EÜ (ELT L 295, 21.11.2018, lk 39–98).
ET                                                        1                                                         ET
 ---pagebreak---    Kavandatud delegeeritud määrusega luuakse alus olemasoleva Euroopa siseveelaevade
   andmebaasi kohandamiseks direktiivi (EL) 2016/1629 sätetega.
   Käesolev delegeeritud määrus on kooskõlas direktiivi (EL) 2016/1629 artikli 19 lõikega 7,
   millega antakse komisjonile õigus võtta vastu delegeeritud õigusakte, milles täpsustatakse
   täiendavalt Euroopa siseveelaevade andmebaasi sisestatavad andmed, lubatud juurdepääsu liik
   ning juhendid andmebaasi kasutamise ja toimimise kohta.
   2.         ÕIGUSAKTI VASTUVÕTMISELE EELNENUD KONSULTEERIMINE
   Direktiivi (EL) 2016/1629 artikli 32 kohaselt konsulteerib komisjon enne delegeeritud
   õigusakti vastuvõtmist vastavalt 13. aprilli 2016. aasta institutsioonivahelises parema
   õigusloome kokkuleppes sätestatud põhimõtetele iga liikmesriigi määratud ekspertidega.
   Euroopa siseveelaevade andmebaasi sisu arutati CESNI6 erakorralisel kohtumisel
   28. novembril 2017. Sellel kohtumisel koostasid liikmesriigid loetelu vajalikest
   laevaandmetest, mida tuleks Euroopa siseveelaevade andmebaasis koguda.
   Delegeeritud õigusakti eelnõu esitleti siseveelaevade tehnilisi nõudeid käsitleva komisjoni
   eksperdirühma koosolekul 24. mail 2018. Eksperdirühm toetas komisjoni koostatud
   delegeeritud õigusakti eelnõu. Eksperdid esitasid eelnõu kohta kommentaare ja märkusi. Kõik
   märkused lisati delegeeritud õigusakti eelnõusse.
   Peale selle koguti 26. augustist kuni 23. septembrini 2019 parema õigusloome portaali
   tagasisidemehhanismi kaudu sidusrühmade kommentaare delegeeritud määruse eelnõu kohta.
   Kokku saadi viis vastust. Üks kommentaar saadi kodanikult ja neli siseveelaevade tehnilisi
   nõudeid käsitleva komisjoni eksperdirühma liikmetelt, kellega konsulteeriti uuesti
   samaaegselt veebipõhise avaliku konsultatsiooniga. Saadud märkused, eelkõige
   selgitusnõuded, lisati igal võimalikul juhul lõplikku eelnõusse.
   3.         DELEGEERITUD ÕIGUSAKTI ÕIGUSLIK KÜLG
   Vastavalt direktiivi (EL) 2016/1629 artikli 19 lõikele 7 täpsustatakse delegeeritud õigusaktis
   liikmesriikide poolt andmebaasi sisestatavad andmed, lubatud juurdepääsu liigid, võttes
   arvesse andmete saajate kategooriaid ja selliste andmete töötlemise eesmärke, ning juhendid
   andmebaasi kasutamise ja toimimise kohta.
   Andmeid võivad töödelda üksnes liikmesriikide, Reini laevaliikluse muudetud konventsiooni
   osaliste ja kolmandate riikide pädevad asutused, kellele on usaldatud direktiivide (EL)
   2016/1629 ja 2005/44/EÜ kohaldamisega seotud ülesanded. Nendel pädevatel asutustel on
   Euroopa siseveelaevade andmebaasile täielik juurdepääs.
   Delegeeritud õigusakti sätetega nähakse ette ka piiratud juurdepääs Euroopa siseveelaevade
   andmebaasile (lugemispääs) nende siseriiklike asutuste jaoks, kes vastutavad veeliikluse ja
   veeteede infrastruktuuri haldamise, laevaliikluse ohutuse säilitamise või tagamise ning
   statistiliste andmete kogumise eest.
   Euroopa siseveelaevade andmebaasile juurdepääsu saamiseks tuleb andmebaasi kaudu luua
   konto. Konto kinnitab Euroopa siseveelaevade andmebaasi ühtne kontaktpunkt, mille on
   määranud iga liikmesriik ja Reini laevaliikluse muudetud konventsiooni osalised.
   Delegeeritud õigusakt koosneb põhiosast (seitse artiklit) ja lisadest.
   6
            CESNI – Reini laevaliikluse keskkomisjoni (CCNR) egiidi all tegutsev siseveeliikluse standardite
            koostamise Euroopa komitee, mis on avatud kõigi liikmesriikide ekspertidele ja vastutab selliste
            siseveeliikluse tehniliste standardite koostamise eest, millele liidul tuleks osutada.
ET                                                          2                                                ET
 ---pagebreak---    Artiklis 1 määratakse kindlaks delegeeritud õigusakti reguleerimisese ja kohaldamisala.
   Artiklis 2 osutatakse 1. lisale, milles on esitatud loetelu veesõiduki identifitseerimisandmetest,
   mis tuleks sisestada Euroopa siseveelaevade andmebaasi (üksikasjalikum selgitus 1. lisaga
   seotud osas).
   Artiklis 3 on sätestatud Euroopa siseveelaevade andmebaasile juurdepääs ja andmete
   töötlemine. Selles artiklis määratakse kindlaks pädevad asutused, kes vastutavad Euroopa
   siseveelaevade andmebaasile juurdepääsu eest ja andmete töötlemise eest selles andmebaasis.
   Artiklis 4 esitatakse sätted, milles käsitletakse lugemispääsu andmebaasile ja pädevate
   asutuste kohustust selles valdkonnas.
   Artikliga 5 luuakse ühtsed kontaktpunktid Euroopa siseveelaevade andmebaasi jaoks. Ühtne
   kontaktpunkt on komisjoni ja liikmesriikide ühenduspunkt, mis hõlbustab Euroopa
   siseveelaevade andmebaasile juurdepääsu kinnitamist.
   1. lisas on loetletud kõik asjakohased vajalikud laevaandmed, mille pädevad asutused peavad
   esitama, ja esitatud vabatahtlike laevaandmete loetelu. Selleks et tagada kooskõla direktiivi
   (EL) 2016/1629 ja Reini laevaliikluse keskkomisjoni eeskirjade vahel, on lisatud loetelu
   laevaandmetest, mis tuleks Euroopa siseveelaevade andmebaasi sisestada, võttes aluseks ES-
   TRINi standardi 2. lisa (laeva identifitseerimiseks vajalike miinimumandmete loetelu).
   2. lisas määratakse kindlaks kasutajaprofiilid ja juurdepääsuõigused ning esitatakse asutuste
   loetelu      ja    nende     juurdepääsuõigused        laeva    identifitseerimiseks     vajalikele
   miinimumandmetele.
   3. lisas esitatakse sätted, milles käsitletakse täielikku juurdepääsu Euroopa siseveelaevade
   andmebaasile ja sealsete andmete töötlemist.
   4. lisas esitatakse sätted, milles käsitletakse lugemispääsu Euroopa siseveelaevade
   andmebaasile.
   5. lisas esitatakse Euroopa siseveelaevade andmebaasi funktsioonide kirjeldus.
ET                                                   3                                                 ET
 ---pagebreak---                       KOMISJONI DELEGEERITUD MÄÄRUS (EL) …/…,
                                              20.1.2020,
                              Euroopa siseveelaevade andmebaasi kohta
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 14. septembri 2016. aasta direktiivi (EL)
   2016/1629, millega kehtestatakse siseveelaevade tehnilised nõuded, muudetakse direktiivi
   2009/100/EÜ ja tunnistatakse kehtetuks direktiiv 2006/87/EÜ,7 eriti selle artikli 19 lõiget 7,
   ning arvestades järgmist:
   (1)     Selleks et tagada direktiivi (EL) 2016/1629 tõrgeteta kohaldamine, tuleks anda täielik
           juurdepääs liikmesriikide, Reini laevaliikluse muudetud konventsiooni osaliste ja
           kolmandate riikide pädevatele asutustele, kellele on usaldatud direktiivide
           (EL) 2016/1629 ja 2005/44/EÜ kohaldamisega seotud ülesanded.
   (2)     Täielik juurdepääs võimaldab liikmesriikidel teha omavahel ja kolmandate riikidega
           koostööd ning koordineerida oma tööd Euroopa siseveelaevade andmebaasi sisestatud
           veesõidukite andmete töötlemisel.
   (3)     Teistele asutustele tuleks anda lugemispääs Euroopa siseveelaevade andmebaasile, et
           nad saaksid võtta haldusmeetmeid veeliikluse ja veeteede infrastruktuuri haldamise
           tagamiseks, laevaliikluse ohutuse säilitamiseks või tagamiseks ning statistiliste
           andmete kogumiseks.
   (4)     Selleks et tagada Euroopa siseveelaevade andmebaasi tõrgeteta toimimine ja
           hõlbustada Euroopa siseveelaevade andmebaasile juurdepääsu taotluste kontrollimist,
           peaksid liikmesriigid, Reini laevaliikluse muudetud konventsiooni osalised ja
           asjaomased kolmandad riigid määrama ühtse kontaktpunkti.
   (5)     On asjakohane kehtestada meetmed, mida liikmesriigid peaksid Euroopa
           siseveelaevade andmebaasile lugemispääsu andmisel võtma, et tagada andmeturve ja
           Euroopa siseveelaevade andmebaasi tõrgeteta toimimine.
   (6)     Siseveesõidukite kohta on vaja kvaliteetseid, võrreldavaid, ajakohaseid,
           usaldusväärseid ja ühtlustatud andmeid, et hõlbustada veesõidukite praeguste ja
           varasemate andmete ning väljaantud tunnistuste ja uute tunnistuste taotlustega seotud
           teabe kontrollimist. Sellest tulenevalt tuleks kehtestada veesõidukiga seotud andmete
           üksikasjalik loetelu.
   (7)     Spetsifikatsioonid peaksid jääma tehnoloogiliselt neutraalseks ja avatuks
           uuenduslikele tehnoloogialahendustele ning kohaldada tuleks ühekordsuse ja
           „koostalitlusvõime normiks“ põhimõtteid. Nõuetekohaselt tuleks arvesse võtta ELi e-
   7
           ELT L 252, 16.9.2016, lk 118.
ET                                                  4                                             ET
 ---pagebreak---              valitsuse tegevuskavas (2016–2020)8 ja Euroopa koostalitlusvõime raamistikus9
             sätestatud põhimõtteid ja soovitusi.
   (8)       Kui käesolevas määruses sätestatud meetmetega kaasneb isikuandmete töötlemine,
             peaks see toimuma kooskõlas isikuandmete kaitset käsitlevate liidu õigusaktidega,
             eelkõige määrusega (EL) 2018/172510, kui isikuandmeid töötleb Euroopa Komisjon,
             ning Euroopa Parlamendi ja nõukogu määrusega (EL) 2016/679 11, kui isikuandmeid
             töötlevad liikmesriikide pädevad asutused.
   (9)       Euroopa Andmekaitseinspektoriga konsulteeriti vastavalt määruse (EL) 2018/1725
             artiklile 42,
   ON VASTU VÕTNUD KÄESOLEVA MÄÄRUSE:
                                                        Artikkel 1
                                        Reguleerimisese ja kohaldamisala
   Käesolevas määruses sätestatakse direktiivi (EL) 2016/1629 artiklis 19 osutatud Euroopa
   siseveelaevade andmebaasis säilitatavate andmete kogumise, töötlemise ja neile juurdepääsu
   eeskirjad, samuti lubatud juurdepääsu liigid ning juhendid andmebaasi kasutamise ja
   toimimise kohta.
                                                        Artikkel 2
                                                 Andmete kogumine
   Liikmesriigid sisestavad Euroopa siseveelaevade andmebaasi käesoleva määruse 1. lisas
   osutatud veesõiduki identifitseerimisandmed.
                                                        Artikkel 3
           Täielik juurdepääs Euroopa siseveelaevade andmebaasi andmetele ja andmete
                                                       töötlemine
   1. Andmetele pääsevad juurde ja neid töötlevad liikmesriikide, Reini laevaliikluse muudetud
   konventsiooni osaliste ja kolmandate riikide pädevad asutused, kellele on usaldatud
   direktiivide (EL) 2016/1629 ja 2005/44/EÜ kohaldamisega seotud ülesanded, et toetada
   haldusmeetmete rakendamist laevaliikluse ohutuse ja hõlpsuse säilitamiseks ning tagada
   direktiivi (EL) 2016/1629 kohaldamine.
   2. Kõik lõikes 1 osutatud liikmesriigid, Reini laevaliikluse muudetud konventsiooni osalised
   ja kolmandad riigid teatavad komisjonile lõikes 1 osutatud pädevate asutuste nimed ja
   aadressid.
   8
      Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide
      Komiteele „ELi e-valitsuse tegevuskava 2016–2020. Valitsussektori digitaalse arengu kiirendamine“
      (COM(2016) 179 (final)).
   9
      Komisjoni teatis Euroopa Parlamendile, nõukogule, Euroopa Majandus- ja Sotsiaalkomiteele ning Regioonide
      Komiteele „Euroopa koostalitlusvõime raamistik. Rakendusstrateegia“ (COM(2017) 134).
   10
      Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste
      isikute kaitset isikuandmete töötlemisel liidu institutsioonides, organites ja asutustes ning isikuandmete vaba
      liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ.
   11
      Euroopa Parlamendi ja nõukogu 27. aprilli 2016. aasta määrus (EL) 2016/679 füüsiliste isikute kaitse kohta
      isikuandmete töötlemisel ja selliste andmete vaba liikumise ning direktiivi 95/46/EÜ kehtetuks tunnistamise
      kohta (isikuandmete kaitse üldmäärus) (ELT L 119, 4.5.2016, lk 1).
ET                                                            5                                                       ET
 ---pagebreak---    3. Liikmesriigid tagavad kooskõla direktiivi (EL) 2016/1629 artiklis 17 osutatud registrites
   säilitatavate andmete ja Euroopa siseveelaevade andmebaasi sisestatavate andmete vahel.
   4. Täielik juurdepääs Euroopa siseveelaevade andmebaasile antakse vastavalt käesoleva
   määruse 3. lisale.
                                                 Artikkel 4
                        Lugemispääs Euroopa siseveelaevade andmebaasile
   1. Selleks et võtta haldusmeetmeid veeliikluse ja veeteede infrastruktuuri haldamise
   tagamiseks, laevaliikluse ohutuse säilitamiseks või tagamiseks ja statistiliste andmete
   kogumiseks, võib käesoleva määruse artikli 3 lõikes 1 osutatud Reini laevaliikluse muudetud
   konventsiooni osaliste ja kolmandate riikide asutustele, v.a artiklis 3 osutatud liikmesriikide
   asutused, anda lugemispääsu Euroopa siseveelaevade andmebaasile.
   2. Iga liikmesriik, Reini laevaliikluse muudetud konventsiooni osaline või kolmas riik teatab
   komisjonile lõikes 1 osutatud asutuste nimed ja aadressid, märkides nende kasutajaprofiilid
   vastavalt käesoleva määruse 2. lisale.
   3. Lugemispääs Euroopa siseveelaevade andmebaasile antakse vastavalt käesoleva määruse
   4. lisale.
                                                    Artikkel 5
                      Euroopa siseveelaevade andmebaasi ühtne kontaktpunkt
   1. Kõik artikli 3 lõikes 1 osutatud liikmesriigid, Reini laevaliikluse muudetud konventsiooni
   osalised ja kolmandad riigid määravad komisjoni ja teiste liikmesriikide jaoks ühtse
   kontaktpunkti, et hõlbustada juurdepääsu kinnitamist käsitleva teabe vahetamist vastavalt
   artiklitele 3 ja 4. Artikli 3 lõike 2 ja artikli 4 lõike 2 kohane teavitamine toimub asjakohase
   teabe salvestamisega Euroopa siseveelaevade andmebaasi.
   2. Ühtne kontaktpunkt valitakse käesoleva määruse artikli 3 lõikes 1 osutatud pädevate
   asutuste hulgast.
   3. Kõik käesoleva määruse artikli 3 lõikes 1 osutatud liikmesriigid, Reini laevaliikluse
   muudetud konventsiooni osalised ja kolmandad riigid teatavad komisjonile Euroopa
   siseveelaevade andmebaasi ühtse kontaktpunkti nime ja aadressi.
                                                 Artikkel 6
                                               Jõustumine
   Käesolev määrus jõustub kahekümnendal päeval pärast selle avaldamist Euroopa Liidu
   Teatajas.
   Käesolev määrus on tervikuna siduv ja vahetult kohaldatav kõikides liikmesriikides.
   Brüssel, 20.1.2020
                                                   Komisjoni nimel
                                                   president
                                                   Ursula von der LEYEN
ET                                                   6                                             ET
 ---documentbreak---      EUROOPA
     KOMISJON
                            Brüssel, 20.1.2020
                            C(2020) 255 final
                            ANNEXES 1 to 5
                    LISAD
        järgmise dokumendi juurde:
   KOMISJONI DELEGEERITUD MÄÄRUS
   Euroopa siseveelaevade andmebaasi kohta
ET                                             ET
 ---pagebreak---                                                 1. LISA
                         Veesõiduki identifitseerimisandmed
   Laeva identifitseerimisandmete loetelu, mis on esitatud siseveelaevade tehnilisi nõudeid
   käsitleva kohaldatava Euroopa standardi 2. lisas, on sama, mis on esitatud direktiivi
   (EL) 2016/1629 II lisas.
                                                2. LISA
                             Kasutajaprofiilid ja juurdepääsuõigused
   1.1.      Komisjon annab juurdepääsuõigused üksikkasutajatele, kes vastavad tabelis 1
             esitatud kasutajaprofiilile.
   1.2.      Direktiivi (EL) 2016/1629 artikli 19 lõike 5 kohaselt võib komisjon anda
             juurdepääsu Euroopa siseveelaevade andmebaasile ka rahvusvahelistele
             organisatsioonidele ja kolmandate riikide asutustele, kui määruse (EL)
             2018/1725 artiklis 46 sätestatud nõuded on täidetud. Kasutajaprofiile või
             juurdepääsuõigusi saab piirata füüsilise isiku isikuandmete kaitse tasemega
             seotud hindamise tulemusel.
      Kasutajaprofiil                       Määratlus                        Juurdepääsuõigused
   Tehniline              Pädev asutus või kontrollorgan, kes                 Täielik juurdepääs
   sertifitseerimisasutu  vastutab           liidu          siseveelaeva
   s                      sõidukõlblikkuse tunnistuste väljaandmise
                          eest vastavalt direktiivi (EL) 2016/1629
                          artiklile 6,
                          või
                          kontrollorgan,      kes      vastutab    Reini
                          laevaliikluse muudetud konventsiooni
                          artikli 22 kohase tunnistuse väljaandmise
                          eest,
                          või
                          kolmandate riikide samalaadne pädev
                          asutus, kes täidab direktiivi (EL)
                          2016/1629         kohaldamisega         seotud
                          ülesandeid,
                          või
                          pädev asutus, kes vastutab kordumatu
                          Euroopa                ühtse             laeva
                          identifitseerimisnumbri        andmise     eest
                          vastavalt direktiivi (EL) 2016/1629
                          artiklile 18
   Jõeteabeteenuste       Pädev         asutus,        kes      vastutab  Täielik juurdepääs
   ametiasutus            jõeteabeteenuste           rakenduse         ja (piirdub direktiivi
                          rahvusvahelise        andmevahetuse        eest 2005/44/EÜ
                          vastavalt direktiivi 2005/44/EÜ artiklile 8,    kohaldamisega)
                          või
                          organisatsioon, kellele on antud ülesanne
                          käitada direktiivis 2005/44/EÜ määratletud
ET                                                  2                                            ET
 ---pagebreak---                            jõeteabeteenuste süsteemi ja osutada
                           jõeteabeteenuseid või kellega on sõlmitud
                           vastav leping
   Statistikaamet          Riiklikud või rahvusvahelised ametid, kes    Lugemispääs, mis
                           vastutavad statistiliste andmete kogumise    määratakse kindlaks
                           eest                                         füüsiliste isikute
                                                                        isikuandmete kaitse
                                                                        tasemega seotud
                                                                        hindamise tulemusel
   Rahvusvahelised         Volitatud kasutajad rahvusvahelistes         Lugemispääs, mis
   organisatsioonid        organisatsioonides                           määratakse kindlaks
                                                                        füüsiliste isikute
                                                                        isikuandmete kaitse
                                                                        tasemega seotud
                                                                        hindamise tulemusel
   Muud asutused           Kõik asutused, kes tagavad veeliikluse ja    Lugemispääs
                           veeteede infrastruktuuri haldamise ning
                           laevaliikluse ohutuse säilitamise või
                           tagamise, näiteks:
                           – liikluskorralduse pädev asutus,
                           – lüüside või sildade käitaja,
                           – pääste- ja hädaabiteenuste osutaja,
                           – õiguskaitseasutused,
                           – õnnetuste uurimise asutus
   Komisjoni töötajad      Volitatud kasutajad                          Tehniliste      lahenduste
                               a)      kes      vastutavad     Euroopa pakkuja             kõikide
                               siseveelaevade andmebaasi pidamise funktsioonide puhul.
                               eest või                                 Lugemispääs
                               b) kes vastutavad siseveeliikluse
                               poliitika eest
                                                 3. LISA
         Täielik juurdepääs Euroopa siseveelaevade andmebaasi andmetele ja andmete
                                               töötlemine
   1. Euroopa siseveelaevade andmebaasi andmetele täielik juurdepääs ja andmete töötlemine
   kinnitatakse järgmiselt:
             (a)  Euroopa siseveelaevade andmebaasi kaudu esitatakse taotlus, et avada konto,
                  mis võimaldab täielikku juurdepääsu andmetele ja andmete töötlemist;
             (b)  kinnitamise teeb Euroopa siseveelaevade andmebaasi asjaomane ühtne
                  kontaktpunkt;
             (c)  konto aktiveeritakse.
   2. Komisjon võib konto desaktiveerida, kui kasutaja ei vasta käesoleva määruse nõuetele.
                                                 4. LISA
                       Lugemispääs Euroopa siseveelaevade andmebaasile
ET                                                   3                                             ET
 ---pagebreak---    1. Lugemispääs Euroopa siseveelaevade andmebaasile kinnitatakse järgmiselt:
             (a)   Euroopa siseveelaevade andmebaasi kaudu esitatakse taotlus, et avada konto,
                   mis võimaldab lugemispääsu andmebaasile;
             (b)   kinnitamise teeb Euroopa siseveelaevade andmebaasi asjaomane ühtne
                   kontaktpunkt;
             (c)   konto aktiveeritakse.
   2. Komisjon võib konto desaktiveerida, kui kasutaja ei vasta käesoleva määruse nõuetele.
   3. Pädevad asutused vastutavad artikli 4 lõikes 1 osutatud asutuste juurdepääsu korrapärase
   jälgimise ja kontrollimise eest.
                                                5. LISA
                                      Funktsioonid
   Euroopa siseveelaevade andmebaasi kaudu on võimalik täita järgmisi funktsioone.
   1.        Kordumatu Euroopa laeva            identifitseerimisnumbri   kontrollimine   Euroopa
             siseveelaevade andmebaasis
   Euroopa siseveelaevade andmebaas võimaldab pädevatel asutustel kas Euroopa ühtse laeva
   identifitseerimisnumbri või veesõiduki identifitseerimisandmete alusel kontrollida, kas
   veesõiduk on juba süsteemis registreeritud.
   2.        Veesõiduki tunnistuste andmete vaatamine
   Euroopa siseveelaevade andmebaas annab juurdepääsu veesõiduki tunnistuste (mis on välja
   antud      vastavalt    direktiivile    (EL)     2016/1629)      andmetele      ja   veesõiduki
   identifitseerimisandmetele, mille riiklikud registrid on kättesaadavaks teinud.
   3.        Tagasilükatud või menetluses olevate tunnistuste taotlustega seotud andmete
             vaatamine
   Euroopa siseveelaevade andmebaas annab juurdepääsu andmetele direktiivi (EL) 2016/1629
   kohaste tunnistuste taotluste staatuse (tagasilükatud või menetluses) kohta.
   4.        Juurdepääs veesõidukite tunnistuste digitaalsele koopiale
   Euroopa siseveelaevade andmebaas annab juurdepääsu pädevate asutuste poolt kõikide
   direktiivi (EL) 2016/1629 kohaselt välja antud tunnistuste digitaalsele koopiale.
   5.        Statistika koostamine
   Euroopa siseveelaevade andmebaas sisaldab funktsioone, mis võimaldavad esitada andmeid
   volitatud kasutajatele, kes teevad päringuid statistika eesmärgil.
   6.        Kasutaja juurdepääsu haldamine
   Kasutajatel on juurdepääs Euroopa siseveelaevade andmebaasile komisjoni autentimisteenuse
   (EU Login) kaudu.
ET                                                  4                                              ET